Eurovision laulukilpailu 2015

Eurovision laulukilpailu 2015 oli järjestyksessään 60. , joka järjestettiin Wienissä, Itävallassa maan voitettua vuoden 2014 kilpailun. Semifinaalit käytiin 19. ja 21. toukokuuta ja finaali 23. toukokuuta. 

Vuoden 2014 kilpailussa Itävallalle voiton toi Conchita Wurst kappaleellaan ”Rise Like a Phoenix”, joka keräsi finaalissa 290 pistettä. Vuosi 2015 oli toinen kerta, kun Euroviisut järjestetään Itävallassa; edellinen kerta oli vuonna . Australia osallistui kisaan ensi kertaa.

Kilpailun voitti Ruotsin edustaja Måns Zelmerlöw kappaleellaan Heroes. Isäntämaa Itävalta sijoittui finaalissa jaetulle viimeiselle sijalle Saksan kanssa eikä saanut ainuttakaan pistettä. Kilpailussa katsojien ja tuomareiden äänet erosivat toisistaan. Pelkkien katsojien äänten perusteella Italia olisi voittanut kisat, mutta Ruotsi voitti tuomarien äänien avulla. 

Tänä vuonna Euroviisut näytettiin ensimmäistä kertaa Kiinassa. Lähetyksen välitti internetissä toimiva Mango TV, joka tavoittaa 150 miljoonaa kiinalaista. Maa on jo pitkään halunnut kisaan mukaan, mutta osallistumisesta ei ole tehty vielä mitään päätöksiä. Kiinan toiseksi suurin tv-yhtiö neuvottelee EBUn kanssa Kiinan osallistumisesta Euroviisuihin.

Tapahtumapaikka

Valintavaihe
Itävallan yleisradioyhtiö ORF alkoi selvittää isäntäkaupunkia heti Conchita Wurstin voiton jälkeen. Isäntäkaupungiksi ORF ehdotti Wieniä tai Salzburgia. Näiden lisäksi ehdolle asettui Graz, Innsbruck, Klagenfurt, Oberwart ja Wels. Salzburg kuitenkin vetäytyi ehdokkuudesta. ORF ilmoitti, että päätös kilpailupaikasta tehdään kahden kuukauden kuluessa. Kesäkuun 21. päivänä 2014 EBU ilmoitti kyvykkäimmät isäntäkaupungit, jotka ovat Wien, Graz ja Innsbruck. Elokuun 6. päivänä 2014 isäntäkaupungiksi valittiin lopulta maan pääkaupunki Wien ja areenaksi Wiener Stadthalle.

Formaatti

Juontajat
Joulukuun 19. päivänä 2014 Itävallan yleisradioyhtiö ORF julkisti, että Wienin Euroviisujen juontajiksi on valittu Mirjam Weichselbraun, Alice Tumler sekä Arabella Kiesbauer. Artistien lämpiön, ns. green roomin, emäntänä toimi edellisen vuoden viisuvoittaja Conchita Wurst.

Semifinaaleihin jako
Maat jaettiin semifinaaleihin 26. tammikuuta 2015. Koska  Wien on maantieteellisesti lähellä sekä Ranskaa että Saksaa, ne äänestivät eri semifinaaleissa. EBU suoritti arvonnan, jonka seurauksena Ranska äänesti 1. semifinaalissa ja Saksa 2. semifinaalissa. Israel pyysi saada esiintyä toisessa semifinaalissa ensimmäiselle semifinaalipäivälle osuneen kansallisen pyhäpäivän takia. Automaattisia finaalimaita lukuun ottamatta (Itävalta, Big 5 ja Australia) maat jaettiin viiteen ryhmään. Jako perustui äänestyksiin edellisten kymmenen vuoden ajalta. 

Kuten edellisvuonna, myös vuoden 2015 kilpailussa tuottajat päättivät semifinaalien ja finaalin esiintymisjärjestyksen.

Osallistuvat maat 
Vuoden 2015 Euroviisuihin osallistui 40 maata. Semifinalistien jako suoritettiin 26. tammikuuta järjestetyssä arvonnassa. Ensimmäistä kertaa kilpailuun osallistui Australia, jonka osallistumisesta tiedotettiin 10. helmikuuta. EBU kutsui Australian mukaan kilpailun 60-vuotisjuhlavuoden kunniaksi. Australia pääsi suoraan finaaliin ja sai sen lisäksi äänestää molemmissa semifinaaleissa.

Semifinaali 1 
Espanja, Itävalta, Ranska ja Australia äänestivät tässä semifinaalissa. Finaaliin päässeet on merkitty tummalla värillä.

Semifinaali 2 
Iso-Britannia, Italia, Saksa ja Australia äänestivät tässä semifinaalissa.

Finaali
Finaalissa oli Australian osallistumisen myötä poikkeuksellisesti 27 maata.

Muut maat

Uudet maat
 – Australia osallistui ensimmäistä kertaa Eurovision laulukilpailuun. EBU kutsui Australian osallistumaan kertaluontoisesti kilpailun 60-vuotisjuhlavuoden kunniaksi.

Palaavat maat
 – Serbia palasi vuoden tauon jälkeen Eurovision laulukilpailuun.
 – Kypros palasi vuoden tauon jälkeen Eurovision laulukilpailuun.
 – Tšekki palasi viiden vuoden tauon jälkeen Eurovision laulukilpailuun.

Maat, jotka eivät osallistu 
  – Andorran yleisradioyhtiö RTVA ilmoitti, ettei Andorra osallistu vuoden 2015 Euroviisuihin. Andorra osallistui viimeksi vuonna 2009.
  – Bosnia ja Hertsegovinan televisioyhtiö BHRT ilmoitti ensin palaavansa kisoihin ja jätti alustavan ilmoittautumisen EBU:lle. Talousvaikeuksien vuoksi BHRT sai EBU:lta lisäaikaa saadakseen taloudellisen puolen kuntoon, jotta se voisi osallistua. Marraskuun 17. päivänä BHRT kuitenkin ilmoitti, ettei se ole saanut kokoon osallistumiseen tarvittavia rahoja. Maa oli viimeksi mukana 2012.
  – Bulgarian oli alun perin määrä osallistua vuoden 2015 Euroviisuihin, mutta maan yleisradio ilmoitti 10. lokakuuta 2014, ettei osallistuminen ole taloudellisista syistä mahdollista. Bulgaria osallistui viimeksi kaksi vuotta aiemmin. Lokakuun 31. päivänä BNT kuitenkin kertoi, ettei se ollut tehnyt vielä lopullista päätöstä osallistumisesta. EBU oli antanut BNT:lle lisäaikaa ratkaista taloudelliset ongelmansa. Kuitenkin 18. joulukuuta 2014 BNT vahvisti että he eivät osallistu vuoden 2015 kilpailuun. 
  – Kroatian yleisradioyhtiö HRT ilmoitti 26.9.2014, että Kroatia ei aio osallistua Eurovision laulukilpailuun. Kroatia osallistui viimeksi kaksi vuotta aiemmin.
  – Libanonin yleisradioyhtiö Télé-Liban vahvisti, että Libanon ei tee debyyttiä Wienissä. 
  – Liechtensteinin yleisradioyhtiö 1FLTV ilmoitti, ettei se ole tällä hetkellä liittymässä EBU:un ja osallistumassa Euroviisuihin.
  – Luxemburg ei ole palaamassa Eurovision laulukilpailuun tänä vuonna. Maa oli viimeksi mukana vuonna 1993.
  – Marokko ei osallistunut vuoden 2015 Eurovision laulukilpailuun, koska Israel oli mukana kilpailussa. Marokko ja muut arabimaat eivät tunnusta Israelia, eikä Israelin esityksiä täten näytetä televisiossa. Marokko oli viimeksi mukana vuonna 1980.
  – Monacon yleisradioyhtiö TMC ilmoitti, ettei Monaco osallistu vuoden 2015 Euroviisuihin. Monaco osallistui viimeksi vuonna 2006. 
  – Slovakian yleisradioyhtiö RTVS ilmoitti, ettei se ole palaamassa Euroviisuihin vuonna 2015. Viimeksi Slovakia oli mukana vuonna 2012. 
  – Turkki ei osallistunut Euroviisuihin vuosina 2013 ja 2014 vedoten sen mielestä epäreiluun "Big 5" -käytäntöön ja tuomariääniin, mutta he vihjailivat palaavansa mahdollisesti vuoden 2015 kisoihin. Kuitenkin 14. toukokuuta 2014 Turkin parlamentin konservatiivipuole AKP:n jäsen Volkan Bozkir ilmoitti kesken tiedotustilaisuuden, ettei Turkilla ole aikomuksia palata Euroviisuihin. Turkki oli viimeksi mukana kilpailussa vuonna 2012. Turkin yleisradioyhtiö TRT ei kuitenkaan ole vahvistanut, ettei se olisi palaamassa. Syyskuun 5. päivänä TRT kuitenkin ilmoitti, ettei se osallistuisi seuraavana vuonnakaan.
  – Ukraina ilmoitti 19. syyskuuta, että se vetäytyy vuoden 2015 Eurovision laulukilpailusta taloudellisista syistä. Maa toivoo kuitenkin palaavansa jälleen vuonna 2016 mikäli sopiva rahoituskumppani löytyy. Vetäytymisen taustalla on myös Ukrainan poliittinen tilanne.

Katso myös 
 Eurovision laulukilpailu
 Euroopan yleisradiounioni
 Eurovision laulukilpailu 2014
 Lasten Eurovision laulukilpailu 2014
 Uuden Musiikin Kilpailu 2015

Lähteet

Aiheesta muualla 

 Virallinen sivusto 
 Yleisradion sivusto 
 Virallinen YouTube-kanava 
 

Seulonnan keskeiset artikkelit